Document ID: 32010D0455

DECIZIA COMISIEI
din 13 august 2010
de modificare a Deciziilor 2008/934/CE și 2008/941/CE cu privire la data până la care autorizațiile pot fi în continuare în vigoare și cu privire la perioada de grație, în cazurile în care notificatorul a depus o cerere în conformitate cu procedura accelerată în temeiul Regulamentului (CE) nr. 33/2008
[notificată cu numărul C(2010) 5536]
(Text cu relevanță pentru SEE)
(2010/455/UE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (1), în special articolul 8 alineatul (2) paragraful al patrulea,
întrucât:
(1)
Decizia 2008/934/CE a Comisiei din 5 decembrie 2008 privind neincluderea anumitor substanțe active în anexa I la Directiva 91/414/CEE a Consiliului, precum și retragerea autorizațiilor pentru produsele de protecție a plantelor care conțin aceste substanțe (2) și Decizia 2008/941/CE a Comisiei din 8 decembrie 2008 privind neincluderea anumitor substanțe active în anexa I la Directiva 91/414/CEE a Consiliului și retragerea autorizațiilor pentru produsele de protecție a plantelor care conțin aceste substanțe (3) stabilesc listele de substanțe active pentru care notificatorul și-a retras sprijinul pentru includerea substanței active respective în anexa I la Directiva 91/414/CEE în conformitate cu articolul 11e din Regulamentul (CE) nr. 1490/2002 al Comisiei (4) și cu articolul 24e din Regulamentul (CE) nr. 2229/2004 al Comisiei (5).
(2)
Pentru majoritatea substanțelor în cauză, au fost depuse cereri în conformitate cu procedura accelerată prevăzută la articolele 14-19 din Regulamentul (CE) nr. 33/2008 al Comisiei din 17 ianuarie 2008 de stabilire a normelor de aplicare a Directivei 91/414/CEE a Consiliului în privința unei proceduri ordinare și a unei proceduri accelerate de evaluare a substanțelor active prevăzute în programul de lucru menționat la articolul 8 alineatul (2) din directiva respectivă, dar care nu au fost incluse în anexa I la aceasta (6).
(3)
Pentru a permite finalizarea examinării acestor substanțe, este necesară prelungirea perioadei pentru statele membre de retragere a autorizațiilor, precum și a perioadei de grație pe care o pot acorda cu privire la aceste substanțe.
(4)
Prin urmare, Deciziile 2008/934/CE și 2008/941/CE ar trebui modificate în consecință.
(5)
Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Modificare la Decizia 2008/934/CE
Decizia 2008/934/CE se modifică după cum urmează:
1.
La articolul 2 se adaugă următorul paragraf:
„Cu toate acestea, ultima dată pentru statele membre de retragere a autorizațiilor este 31 decembrie 2011, în cazul în care o cerere a fost depusă în conformitate cu procedura accelerată prevăzută la articolele 14-19 din Regulamentul (CE) nr. 33/2008.”
2.
La articolul 3 se adaugă următorul paragraf:
„Cu toate acestea, orice perioadă de grație expiră la 31 decembrie 2012 cel târziu, în cazul în care o cerere a fost depusă în conformitate cu procedura accelerată prevăzută la articolele 14-19 din Regulamentul (CE) nr. 33/2008.”
Articolul 2
Modificare la Decizia 2008/941/CE
Decizia 2008/941/CE se modifică după cum urmează:
1.
La articolul 2 se adaugă următorul paragraf:
„Cu toate acestea, ultima dată pentru statele membre de retragere a autorizațiilor este 31 decembrie 2011, în cazul în care o cerere a fost depusă în conformitate cu procedura accelerată prevăzută la articolele 14-19 din Regulamentul (CE) nr. 33/2008.”
2.
La articolul 3 se adaugă următorul paragraf:
„Cu toate acestea, orice perioadă de grație expiră la 31 decembrie 2012 cel târziu, în cazul în care o cerere a fost depusă în conformitate cu procedura accelerată prevăzută la articolele 14-19 din Regulamentul (CE) nr. 33/2008.”
Articolul 3
Destinatari
Prezenta decizie se adresează statelor membre.
Adoptată la Bruxelles, 13 august 2010.

Labels: 4
10
20
0
6